Mediat sociale në politikë
Analistët thonë se suksesi i Beppe Grillos është një shembull tjetër i ndikimit të mediave të reja tek politika.
Komediani i shndërruar në politikan Beppe Grillo mori pjesën më të madhe të votave për një parti të vetme në zgjedhjet italiane të muajit të kaluar, megjithëse shmangu përdorimin e platformave tradicionale të fushatave, si televizioni, duke preferuar ta përhapë mesazhin e tij përmes mediave sociale Facebook dhe Twitter. Analistët thonë se ky është një tjetër shembull se si mediat sociale dhe mediat e reja po ndryshojnë politikën. Siç shprehet edhe vetë, Beppe Grillo përpiqet shumë të mos duket si një politikan. Karriera e tij ishte humori. Por "Lëvizja me pesë yje" e tij mori 25 për qind të votave në zgjedhjet e muajit të kaluar, rezultati më i mirë për një parti të vetme. Ai foli para dhjetëra mijëra mbështetëse, pak para votimit. Analistët thonë se është një komunitet i krijuar në internet. Zoti Grillo shmangu përdorimin e platformave tradicionale për fushatat si televizioni apo gazetat, duke u mbështetur tek mediat sociale si Facebook dhe Twitter. Graham Meikle është profesor i mediave sociale në Universitetin e Westminsterit në Londër. Zoti Meikle thotë se suksesi i Beppe Grillos është shembulli më i rëndësishëm deri tani që tregon fuqinë e mediave të reja në politikë. Matt Freckelton është themelues i faqes së internetit Yatterbox, e cila ndjek veprimtarinë në mediat sociale të çdo ligjvënësi në Britani, duke përfshirë edhe debatin e kohëve të fundit në Parlament për legalizimin e martesës së homoseksualëve. Douglas Carswell është një ligjvënës jo shumë aktiv në internet. Ai është autor i librit "Fundi i politikës dhe lindja e democracisë kibernetike." Qoftë në rrugët e botës arabe apo në korridoret e parlamenteve Perëndimore, vëzhguesit thonë se mediat sociale po e ndryshojnë shumë politikën tradicionale.